**Ministru kabineta noteikumu projekta**

**“Grozījums Ministru kabineta 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts paredz veikt grozījumu MK 2016.gada 30.augusta noteikumos Nr.588 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi” (turpmāk – noteikumu projekts), pagarinot lēmuma pieņemšanu par atbalsta piešķiršanu 5.2.1.2.pasākuma “Atkritumu pārstrādes veicināšana” (turpmāk – SAMP 5.2.1.2.) projektiem līdz 2021.gada 31.decembrim.  Tiesību akts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, ievērojot:   * Eiropas Savienības (turpmāk – ES) struktūrfondu un Kohēzijas fonda (turpmāk – KF) 2014.–2020. gada plānošanas perioda vadības likuma 20. panta 13. punktu; * Partnerības līgumu ES investīciju fondu 2014.-2020. gada plānošanas periodam; * ES struktūrfondu un KF 2014.-2020. gada plānošanas perioda darbības programmu “Izaugsme un nodarbinātība”; * Eiropas Komisijas (turpmāk – EK) 2020.gada 5.oktobra lēmumu C(2020) 6584 par Latvijas Republikas reģionālā atbalsta kartes 2014.-2020.gadam darbības termiņa pagarinājumu; * EK 2020.gada 4.novembra lēmumu C(2020) 7522 par valsts atbalsta shēmas (SA. 46525, SA. 51191) darbības termiņa pagarinājumu līdz 2021.gada 31.decembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējā situācija*  Ar 2014.gada 9.aprīļa lēmumu EK apstiprināja Latvijas reģionālā atbalsta karti laikposmam no 2014. līdz 2020.gadam (SA.38385) ar piemērošanas termiņu no 2014.gada 1.jūlija līdz 2020.gada 31.decembrim. Nosacījumi iekļauti MK 2016.gada 30.augusta noteikumos Nr.588 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi” (turpmāk – Noteikumi Nr.588) – lēmumu par atbalsta piešķiršanu var pieņemt līdz 2020.gada 31.decembrim.  EK 2020.gada 2.jūlijā grozīja Valstu reģionālā atbalsta pamatnostādnes 2014.–2020.gadam (turpmāk – 2014.–2020.gada RAP), pagarinot to darbības termiņu līdz 2021.gada 31.decembrim. Grozīto 2014.–2020.gada RAP 178.a punktā EK aicināja dalībvalstis līdz 2020.gada 1.septembrim paziņot EK par savu nodomu pagarināt valsts reģionālā atbalsta karšu darbības termiņu. 2020.gada 7.septembra elektroniskajā paziņojumā Latvija informēja EK par Latvijas reģionālā atbalsta kartes 2014.–2020.gadam darbības termiņa pagarināšanu. Paziņojums attiecas tikai uz Latvijas reģionālā atbalsta kartes darbības termiņa pagarināšanu līdz 2021.gada 31.decembrim (ieskaitot), visi pārējie nosacījumi un saistības, kas ietvertas EK 2014.gada 9.aprīļa lēmumā lietā SA.38385, ar ko apstiprināja Latvijas reģionālā atbalsta karti, palika nemainīgi (t.sk., arī atbalsta intensitāte, kas norādīta EK 2014.gada 9.aprīļa lēmuma pielikumā lietā SA.38385, paliek nemainīga arī attiecībā uz 2021.gadu). Ievērojot minēto, EK 2020.gada 5.oktobrī pieņēma lēmumu C(2020) 6584 par reģionālā atbalsta kartes 2014.-2020.gadam darbības termiņa pagarinājumu.  Tāpat EK ir paziņots par SAMP 5.2.1.2. atbalsta shēmas (SA. 46525, SA. 51191) darbības termiņa pagarinājumu līdz 2021.gada 31.decembrim.  Savukārt nacionālajā līmenī 2020.gada 25.septembrī stājās spēkā MK noteikumi Nr.596 “Grozījumi Ministru kabineta 2014.gada 16.decembra noteikumos Nr.786 “Noteikumi par reģionālās attīstības atbalstu Latvijas Republikā līdz 2020.gadam” (turpmāk – Grozījumi noteikumos Nr.786), kuros atbilstoši augstāk minētajam ir paredzēta reģionālā atbalsta kartes darbības termiņa pagarināšana līdz 2021.gada 31.decembrim. Grozījumu noteikumu Nr.786 anotācijā ir skaidrots, ka valsts pārvaldes institūcijas**/**atbalsta sniedzējs, kas plāno piešķirt reģionālo attīstības atbalstu, pēc reģionālās atbalsta kartes darbības termiņa pagarināšanas apstiprināšanas EK varēs veikt grozījumus savos MK noteikumos, pagarinot reģionālā atbalsta programmu darbības termiņus par vienu gadu.  *Plānotās izmaiņas*  Ņemot vērā EK 2020.gada 5.oktobra lēmumu C(2020) 6584 un Grozījumus noteikumos Nr.786 par Latvijas Republikas reģionālā atbalsta kartes 2014.-2020.gadam darbības termiņa pagarinājumu, kā arī EK 2020.gada 4.novembra lēmumu C(2020) 7522 par valsts atbalsta shēmas (SA. 46525, SA. 51191) darbības termiņa pagarinājumu līdz 2021.gada 31.decembrim, ar noteikumu projektu tiks pagarināta lēmuma pieņemšana par atbalsta piešķiršanu SAMP 5.2.1.2. projektiem līdz 2021.gada 31.decembrim.  Noteikumu projekts neietekmē SAMP 5.2.1.2. īstenošanā esošos projektus, jo lēmums par atbalsta piešķiršanu ir jau pieņemts, kā arī nav nepieciešams veikt grozījumus līgumos par šo projektu īstenošanu.  Šobrīd norisinās SAMP 5.2.1.2. trešās atlases kārtas (bioloģiski noārdāmo atkritumu pārstrāde) otrā uzsaukuma projektu iesniegumu vērtēšana. Šā brīža Noteikumu Nr.588 50.punkta redakcija paredz, ka lēmumu par atbalsta piešķiršanu saskaņā ar šiem noteikumiem var pieņemt līdz 2020.gada 31.decembrim. Noteikumu projekts nodrošina tiesisko skaidrību gan projektu iesniedzējiem, gan projektu iesniegumu vērtēšanas komisijai, t.i., lai vērtēšanas komisija šajā uzsaukumā varētu noteikt pietiekošu termiņu projektu iesniedzējiem izpildīt lēmumos par projektu iesniegumu apstiprināšanu ar nosacījumu noteiktos precizējumus un nodrošinātu projektu iesniedzējiem iespēju saņemt valsts atbalstu arī tad, ja lēmums par projekta iesnieguma apstiprināšanu vai atzinums par lēmumā noteikto nosacījumu izpildi tiek pieņemts pēc 2020.gada 30.decembra. |
| 3. | Projekta izstrādē iesaistītās institūcijas un publiskās personas kapitālsabiedrības | Vides aizsardzības un reģionālās attīstības ministrija (turpmāk – VARAM). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz finansējuma saņēmējiem, VARAM kā atbildīgo iestādi un Centrālo finanšu un līgumu aģentūru (turpmāk – CFLA) kā sadarbības iestādi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neradīs ietekmi uz institūciju administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts nodrošina atbilstību EK 04.11.2020. lēmumam C(2020) 7522, ar kuru tika apstiprināts SAMP 5.2.1.2. atbalsta shēmas (SA. 46525, SA. 51191) darbības termiņa pagarinājums līdz 2021.gada 31.decembrim. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Noteikumu projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts netika publicēts VARAM tīmekļvietnē, ievērojot projekta virzības steidzamību, tomēr sabiedrība ar MK noteikumu būtību ir iepazinusies pie Grozījumu noteikumu Nr.786 virzības. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM kā atbildīgā iestāde, CFLA kā sadarbības iestāde un pašvaldības, pašvaldības iestādes, kapitālsabiedrības un atkritumu pārstrādes uzņēmumi kā finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Nav ietekmes uz pārvaldes funkcijām un institucionālo struktūru. Nav nepieciešama jaunu institūciju izveide vai esošo reorganizācija. |
| 3. | Cita informācija | Nav. |

Vides aizsardzības un reģionālās attīstības ministra p.i.-

Ministru prezidenta biedrs – aizsardzības ministrs A. Pabriks

2020.11.20. 15:49

K.Dūdiņa

Tel.: 67026410

e-pasts: [kristine.dudina@varam.gov.lv](mailto:kristine.dudina@varam.gov.lv)